Emaon o vont da respont diwar-benn Gripi (anat!). Gwir eo e oa deuet un tammig re abred goude maz eus un hanterkantved a zilañs gant hol lennegezh er cheñver-se. Spontus eo lenn er skridoù kozh (e Voyage dans le Finistère da skouer) e veze kontet danevelloù gant kornandoned,  tasmantoù, &c. e pep beilhadeg.  Pa voe savet kelchgelaouennoù brezhonek e voe daou dra:  1-kontadennoù pobl  2- lennegezh klasel.  Neus ket bet gouezet ober evel skrivagnerien chall, saoz pe angl-ha-saoz lakaomp ha lakaat ar chontadennoù kozh, ar chredennoù da vezañ lennegezh wirion.  Re abred e oa eta dre ma ne oa ket kustum an dud da lenn seurt traoù nemet en o stumm pobl. Ret eo gouzout peseurt degemer a voz graet dan niverenn ispisial eus Al Liamm bet gouestlet da  Chripi! Bet klevet gant ul levrdiour: Ne soñjje ket din ez aje al Liamm da dapout ken izel a-fet lennegezh.  Re abred dre nam boa ket choazh skiant-prenet a-walch evit gouzout ren an traoù.  Ha ret eo lavarout ivez nhor boa ket ur gwenneg toull da ober muioch a vruderezh hag ur skipailh tud lentik ha na grede ket lavarout e oa o revr dezhe zoken!  Koulskoude ne voe ket abalamour dan archant maz eas ar stalig da netra. Dre ziouer a dud eo avat. Aet e oan skuizh och ober tost pep tra.  Ha dipitet ivez dre ma ne oa tost skrivagner brezhonek ebet koulz lavaret o kinnig skridoù dimp. Ne oa Gripi nemet un dastumad skridoù troet.  Pa soñjan bremañ e vije bet mat kaout un tamm dalchusted ha kendelcher.